4825 Mceachern Woods Drive, Powder Springs, GA 30127 (MLS #6008924) :: The Heyl Group at Keller Williams
4825 Mceachern Woods Drive
MLS #: 6008924
4825 Mceachern Woods Drive Powder Springs, GA 30127 Hoe om nie meer mense se vloerlap te wees nie - WelstandWelstand
Tuis / Advies / Hoe om nie meer mense se vloerlap te wees nie
Nederigheid is ʼn wonderlike eienskap, maar wanneer iemand sy of haar eie opinie en voorkeure heeltemal ontken om andere tevrede te stel, kan dit tot neerslagtigheid en ongelukkigheid lei.
Hierdie persoon het gewoonlik vroeg in sy lewe al geleer om té tegemoetkomend en eerbiedig te wees. Hy voel dat dit ongeskik en minagtend is om te sê wat hy wil hê. Dit is belangrik dat hy moet leer hoe om effektief te kommunikeer sonder om passief of aggressief voor te kom. Dit kry mens reg deur eerlik te wees oor hoe jy voel en wat jy wil hê, maar steeds respekvol te wees. Jy het dus nie net respek vir andere nie, maar respekteer jouself ook.
Dit is nie altyd maklik om op te kom vir wat jy wil hê nie. Andere kan jou dalk laat sleg voel en sê dat jy selfsugtig is. Jy sal ook heel moontlik ongemaklik voel om jou mening te opper en op jou senuwees wees. Jy wys dalk jou vrese en onsekerhede en voel dat dit jou kwesbaar laat. Al hierdie dinge is egter net tydelike ongemak. In die lang termyn gaan jy die vrugte pluk en geniet. Jou selfbeeld en selfrespek sal toeneem, jy sal minder angstig wees, en jy sal minder omgee oor wat andere van jou dink. Dit sal ook jou menseverhoudings verbeter.
Daar is stappe wat jy kan doen om jouself te leer om meer uitgesproke te wees.
Eerstens moet jy aan jouself erken dat jy ʼn probleem het, en wil verander.
Wanneer jy saam met ʼn vriend ʼn fliek moet kies, maak ʼn vinnige en ondeurdagte keuse en spreek dit uit sonder om te veel daaroor te dink of te wonder wat jou vriend van jou keuse sal dink. Hy sal moontlik van jou verskil, en julle sal saam op iets anders besluit, maar jy is besig om jouself te leer om gemaklik daarmee te wees om foute te maak.
Soek na daaglikse interaksies waar jy jou kan uitspreek. Wanneer jy by ʼn tafel geplaas word in ʼn koffiewinkel of restourant, vra vir ʼn ander tafel. Vra vir afslag op ʼn item by die winkel. Vra iemand vir kleingeld, of vir aanwysings.
Hou op om jammer te sê as jy niks verkeerd gedoen het nie.
Oefen om nee te sê. Jy sal dalk na die tyd skuldig voel en bang wees dat die ander persoon ongelukkig gaan wees. Staan egter by jou besluit.
Hou op om andere se emosies te probeer beheer. Jy kan nie altyd bes gee om andere gelukkig te hou nie. Dit is nie jou verantwoordelikheid nie.
Dink aan moontlike situasies wat kan voorkom en oefen jou reaksie. Jy kan dit saam met ʼn vriend doen.
Moenie verskonings maak vir wat jy nodig het nie. Sê wat jy wil hê sonder om jouself te verduidelik. Jy het die reg op ʼn mening en mag dit uitspreek. Moet egter nie aggressief wees of jou mening nou oor alles wil uitspreek nie. Leer om te onderskei wat vir jou saak maak, en wat nie.
Onthou dat jou skuldgevoel en iemand anders se poging om jou te laat skuldig voel nie beteken dat jy skuldig is nie. Skuld is die gevoel wat jy ondervind wanneer jy iets verkeerd gedoen het, nie wanneer iemand sê dat jy iets verkeerd gedoen het nie. Wanneer jy skuldig voel, vra jou af: het ek regtig iets verkeerd gedoen? Oefen om die ongemak van hierdie skuldgevoel te verdra, en sterk te staan daarteen wanneer dit kop uitsteek.
Nick Wignall: https://nickwignall.com/assertiveness/
Positive Psychology: https://positivepsychology.com/assertiveness/